Top Eleven Football Manager

Top Eleven Football Manager הוא משחק דפדפן ברשתות החברתיות המאפשר לתפקד כמנג'ר של קבוצת כדורגל, האחראי הן על הפן הספורטיבי והן על הפן הכלכלי והניהולי. החברה הסרבית Nordeus פיתחה את המשחק והשיקה אותו במאי 2010.

משחקיות 
כדי להתחיל לשחק, יש לבחור שפה, מדינת מוצא, עיר ומועדון אוהדים; וליצור קבוצה, לבחור את צבעי חולצות השחקנים, לעצב לוגו למועדון ולבחור שם לאצטדיון. לאחר מכן, מצטרפים לאחת הליגות.

התוכנה תנסה בהמשך לאפשר לחברים שונים בפייסבוק לשחק באותה הליגה. עונה אחת נמשכת 28 ימים, וכל יום הקבוצות משחקות משחק אחד בליגה (פרט ליומיים הראשונים, שנחשבים לתקופת טרום עונה כלומר:סיבוב המוקדמות של הגביע עם גומלין). שמונה הקבוצות הטובות ביותר עולות ליגה וארבע הקבוצות הטובות ביותר מעפילות לליגת האלופות, בה ישחקו בעונה הבאה, ו-5 עד 8 הקבוצות הטובות ביותר עולות לסופר ליגה, שבה ישחקו בעונה הבאה. בשלב זה התוכנה שוב תנסה לגרום לכך שחברים בפייסבוק ישחקו באותה הליגה.

לכל משתמש יש שליטה מלאה על הקבוצה שלו – הכשרת השחקנים, הגדרת טקטיקות והחלפת שחקנים. ניתן לצפות בכל משחק ב"שידור חי" ולהוסיף בכך החזקת כדור לקבוצתו ולהגיב במהלך המשחק על ידי שינוי הטקטיקה שבה משחקים שחקני הקבוצה.

כל משתמש שולט גם בבניית התשתית של המועדון שלו (האצטדיון, האורות, המגרש, המתקנים הרפואיים, מקומות הישיבה, מתקני האימונים, וכו') אשר משפיע על מהלך המשחק – לדוגמה, אצטדיון גדול יותר יכול להכיל אוהדים רבים יותר, וככל שיש יותר אוהדים המורל של הקבוצה עולה וההכנסות גדלות ממכירות כרטיסים. ההכנסות של המועדון חשובות מאוד במשחק. המשתמשים חותמים על הסכמי חסות למספר ימים ומוכרים שטחי פרסום על הלוחות שסביב המגרש.

בנוסף לכך, משתמשי המשחק יכולים לרכוש דרך האינטרנט או באמצעות הטלפונים הניידים אסימונים (טוקנס) (שהם מטבעות וירטואליים) בהם ניתן להשתמש כדי להאיץ את הבנייה של מתקני המועדון, להגשת הצעות במכרזים על שחקנים, לשנות את שם המועדון, לשנות שעות של משחקים, לרפא יותר מהר שחקנים פצועים ולשנות את שם האצטדיון.

טורנירים
בטופ 11 יש טורנירים שונים.
הליגה - התחרות הסטנדרטית. בליגה יש 26 סיבובים, 1 לכל יום בעונה (ב-2 הימים הראשונים לא משחקים בליגה). מקומות 1-8 עולים רמת ליגה, ומקבלים פרס כספי. מקומות 1-4 מעפילים לליגת האלופות, ואילו מקומות 5-8 לסופר ליגה של "Nivea men". השאר לא מעפילים לטורניר מפעל מכובד (ליגת האלופות או סופר ליגה).
גביע - טורניר שבו כל הקבוצות משתתפות, כך שלקבוצות החלשות יש סיכוי להדיח את ה"פייבוריטס". הטורניר הוא טורניר נוקאוט, כל המשחקים נערכים כשכל קבוצה פעם מארחת ופעם מתארחת, חוץ מהגמר, שנערך במגרש נייטרלי. לטורניר שישה סיבובים: שני סיבובי מוקדמות (סיבוב ראשון, 16 הגמר), ואז שמינית גמר, רבע גמר, חצי גמר וגמר.
ליגת האלופות - הטורניר היוקרתי ביותר, אליו עולים מקומות 1-4, או שמי שניצח בגמר הסופר של העונה הקודמת. הטורניר מתחיל בשלב הבתים, שבו 32 מועדונים מחולקים ל-8 בתים, ובסיום הסיבוב (בהתחלת טורניר הנוקאוט-שמינית גמר)  המובילים במועדון אחד משחקים נגד הסגנים של מועדון אחר, ואז יש 4 סיבובי נוקאוט: שמינית גמר, רבע גמר, חצי גמר וגמר. המנצח בטורניר זכאי להגיע לליגת האלופות גם בעונה הבאה.
סופר ליגה - הסופר ליגה של "Nivea men" (או בקיצור "סופר ליגה") הוא טורניר מכובד מאוד, אליו עולים מקומות 5-8, וישר לשלב הנוקאוט במקום 3 של שלב הבתים בליגת האלופות. הטורניר מתחיל בשלב הבתים, שבו 32 מועדונים מחולקים ל-8 בתים, ובסיום הסיבוב (בהתחלת טורניר הנוקאוט-שמינית גמר)  המובילים במועדון אחד משחקים נגד הסגנים של מועדון אחר, ואז יש 4 סיבובי נוקאוט: שמינית גמר, רבע גמר, חצי גמר וגמר. המנצח בטורניר זכאי להגיע לליגת האלופות בעונה הבאה.
גביע העל - גביע העל הוא משחק גמר המתקיים ביום האחרון של העונה בין זוכת ליגת האלופות לזוכת הסופר ליגה על מנת לקבוע את האלוף הבלתי מעורער של העונה.

התאחדויות
התאחדויות כדורגל מאחדת כמה מועדונים להתאחד ולשחק בטורניר מיוחד נגד התאחדויות אחרות. בשלב חצי הגמר משחקות 4 התאחדויות (אחד נגד אחד-שני סיבובים). בשלב הגמר ההתאחדויות המנצחות עולות למשחק על המקום הראשון, והמפסידות על המקום השלישי.

יש מספר ליגות התאחדויות: ברונזה 3, ברונזה 2, ברונזה 1, כסף 3, כסף 2, כסף 1, זהב 3, זהב 2, זהב 1 ופלטינה. בכל ליגה פרס ההשארות או פרס העלייה עולה.

מעבר לכך מנג'רים יכולים להתאמן ביחד וכך לצבור בונוסים משותפים וגם לשחק משחקי ידידות בינם לבין חבריהם להתאחדות.

קישורים חיצוניים 
 

אפליקציות בפייסבוק
משחקי כדורגל ממוחשבים
משחקי וידאו משנת 2010
משחקי אינטרנט